**სიღნაღის მუნიციპალიტეტის მერის, გიორგი გოგილაშვილის ანგარიში ამომრჩეველს**

**2021 წელი**

მოგესალმებით,

სამწუხაროდ, ,,კოვიდ 19-ის“ საქართველოში შემოჭრის მეორე წელს , კვლავ პანდემიის პირობებში გვიწევს ერთმანეთთან საუბარი. პანდემიამ გლობალურად შეცვალა ადამიანების ცხოვრების წესი. ამ ვერაგმა სენმა უამრავი ადამიანის სიცოცხლე შეიწირა. მინდა სამძიმარი ვუთხარა და ჩემი თანაგრძნობა გამოვხატო თითოეულ გარდაცვლილის ახლობლის მიმართ. აქვე აღვნიშნავ, რომ პანდემიის დამარცხების ერთადერთი გზა ვაქცინაციაა და მოგიწოდებთ ყველას, ვისაც ჯერ არ გაგიკეთებიათ აცრა, ჩაერთოთ ვაქცინაციის პროცესში და დაიცვათ როგორც საკუთარი, ასევე ახლობლებისა და გვერდში მყოფების სიცოცხლე.

დღეს, ჩემი მერობის ოთხწლიანი პერიოდის შეფასებისას ,მადლობა მინდა გადავუხადო სიღნაღის მუნიციპალიტეტის მოსახლეობას, მერიის თანამშრომლებს, მედიკოსებს, ეპიდემიოლეგებს, სამართალდამცველებს, კერძო თუ საჯარო სექტორის წარმომადგენლებს და ზოგადად ყველა იმ ადამიანს, ვინც ამ ხნის მანძილზე ჩვენ გვერდში იდგნენ და მაღალი პასუხისმგებლობით ეკიდებოდნენ იმ საკითხებს, რაც ჩვენი მუნიციპალიტეტის უკეთესი მომავლისთვის, ასევე, საზოგადოების უსაფრთხოებისთვისაა საჭირო.

მართალია, როგორც აღვნიშნე, პანდემიამ ცხოვრების სხვაგვარ რიტმზე ჩვენდაუნებურად გადაგვაწყო, მაგრამ სიღნაღის მუნიციპალიტეტში სოციალური, ინფრასტრუქტურული თუ ეკონომიკური კუთხით მუშაობა არ შეწყვეტილა. გასულ წელს ყველაზე მეტად ტურისტული ბიზნესი დაზარალდა, ეს, თავისთვად, ჩვენი მუნიციპალიტეტისთვისაც დარტყმა იყო, თუმცა სასიხარულოა ის ფაქტი, რომ წელს სიღნაღში კვლავაც გამოჩდნენ ტურისტები. ტურისტული ბიზნესი ქვეყნის, მათ შორის სიღნაღის ეკონომიკის ზრდის ერთ-ერთი ძირითადი მაჩვენებელია.

როგორც საზოგადოებისთვის ცნობილია, მუნიციპალიტეტის მერია , მთავრობის საკოორდინაციო საბჭოსა და ეპიდემიოლოგების რეკომენდაციების შესაბამისად, ნაწილობრივ გადავიდა დისტანციური მუშაობის რეჟიმზე, თუმცა, შექმნილი მდგომარეობიდან გამომდინარე, კარანტინის პირობებშიც კი, ძირითადი სამსახურები, ჩვეულებისამებრ , ადგილზე აგრძელებდნენ საქმიანობას, მეტიც საჭიროების შემთხვევაში 24 საათიან რეჟიმზეც კი მუშაობდნენ.

მუნიციპალიტეტში პანდემიის დაწყებიდან დღემდე მერის პირველი მოადგილის მეთაურობით, სამსახურის ხელმძღვანელი პირებისა და ადმინისტრაციული სამსახურის თანამშრომლებისგან შექმნილია ჯგუფი. კვლავ მოქმედებს ცხელი ხაზი . თითოეული ადრესატის ინდივიდუალური მოთხოვნა შესწავლილი და შეძლებისდაგვარად დაკმაყოფილებულია . აქტიურად ვთნამშრომლობთ ,,წითელი ჯვრის“ საზოგადოებასთან. ,,წითელი ჯვარი“ არაერთხელ დაეხმარა ჰუმანიტარული ტვირთით ჩვენი მუნიციპალიტეტის შეჭირვებულ მოსახლეობას. ადმინისტრაციულ ერთეულებში მერის წარმომადგენლები თავდაუზოგავად შრომობენ, ფაქტობრივად, რეგულაციების დაცვაზე კონტროლი, მოქალაქეთა მომსახურება, მიმდინარე პროცესებში დარგობრივი კუთხით ჩართვა და ასე შემდეგ, წარმომადგენლების მეშვეობით ხდებოდა.

მოგეხსენებათ, სიღნაღის მუნიციპალიტეტის ძირითადი საყრდენი სოფლის მეურნეობაა. ამ მხრივ სახელმწიფოს მხრიდან არაერთი პროგრამა ხორციელდება. გარემოს დაცვისა და სოფლის მეურნეობის სამინისტროს დახმარებით , კოღოს საწინააღმდეგო საშუალებით თერმულად დამუშავდა ის ტერიტორიები, სადაც მავნებელი მწერი იყო გავრცელებული.

სიღნაღის მუნიციპალიტეტში მარცვლოვანი კულტურის მოსავლის აღებამდე ყველა მოსამზადებელი ეტაპი ჩატარდა. მოსავლის აღება და დაბინავება შეუფერხებლად მიმდინარეობდა. ამ პროცესისთვის 34 ერთეული კომბაინი მუშაობდა. მარცვლეული კულტურის საერთო ფართობი კი 32 000 ჰექტარს შეადგენდა.

წელს კახეთში, მათ შორის სიღნაღის მუნიციპალიტეტში რთველი წარმატებით ჩატარდა. საქართველოს მთავრობის გადაწყვეტილებით 2021 წლის რთველის მხარდასაჭერად სუბსიდირების პროგრამა მოქმედებს. წელს პირველად ფერმერებმა საწარმოებს ყურძენი ჩააბარა ღვინის ეროვნული სააგენტოს მიერ გაცემული მევენახეობის კადასტრის ამონაწერის საფუძველზე. სიღნაღის მუნიციპალიტეტში ანაგისა და წნორის ღვინის ქარხნები მუშაობდნენ. არც ერთ მევენახეს მოსავლის ჩაბარების მხრივ პრობლემა არ შექმნია.

უნდა აღვნიშნო ისიც, რომ ბოლო დროს სტიქიამ ჩვენი მუნიციპალიტეტიც დააზარალა. კერძოდ, საზღვრისპირა სოფელ ერისიმედში 22 სექტემბერს ღამით მოსული უხვი ნალექისა და წყალდიდობის გამო ადიდებულმა მდინარემ 20-მდე ოჯახის საცხოვრებელი სახლი, ეზო და საკარმიდამო ნაკვეთი დატბორა. ჩვენ, ადგილობრივი ხელისუფლების წარმომადგენლები დილიდან ერისიმედში ვიმყოფებოდით და სამაშველო სამუშაოებში უშუალოდ ჩავერთეთ. მყისიერად შევქმენით ზარალის დამთვლელი კომისია რომელმაც არსებული მდგომარეობა შეისწავლა და ინფორმაცია შესაბამის უწყებებს გადასცა.

**გაგაცნობთ საანგარიშო პერიოდში მერიის სტრუქტურული ერთეულების მიერ გაწეული მუშაობის შესახებ ანგარიშებს. დავიწყებ საფინანსო-საბიუჯეტო სამსახურის მიერ მომზადებული ინფორმაციით :**

* სიღნაღის მუნიციპალიტეტის 2021 წლის ადგილობრივი ბიუჯეტის შემოსულობამ შეადგინა 9957,2 ათასი ლარი.
* ადგილობრივი შემოსავლების ძირითადი ნაწილი მოდის მიწის ქონების გადასახადის სახით, დღეის მდგომარეობით შემოსულია 240.0 ათასი ლარი, დანარჩენი გადასახადები მოდის საწარმოთა ქონებაზე, ბანკის %, ჯარიმა-საურავებზე, პრივატიზებასა და სხვადასხვა მოსაკრებელზე.
* რაც შეეხება ბიუჯეტის ხარჯვით ნაწილს, შრომის ანაზღაურების მუხლი დღეის მდგომარეობით გახარჯულია 1067,3 ათასი ლარი. შტატგარეშე თანამშრომლების ანაზღაურება დღეის მდგომარეობით გაიხარჯა 80,5 ათასი ლარი. მნიშვნელოვანი ნაწილი იხარჯება ა(ა)იპ- ების სუბსიდიაზე. 2021 წელს დაგეგმილია 4946,9 ათასი ლარი, ფაქტიურად, გაიხარჯა 2979,0 ათასი ლარი. სოციალური უზრუნველყოფის ხარჯები დღეის მდგომარეობით გახარჯულია 436,5 ათასი ლარი.
* ინფრასტრუქტურის მშენებლობის, რეაბილიტაციის და ექსპლოატაციის ხარჯები დღეის მდგომარეობით გახარჯულია 5779,5 ათასი ლარი.
* 2021 წლის ბიუჯეტში პრიორიტეტი მიენიჭა ინფრასტრუქტურულ პროექტებს, მათ შორის გზების, წყლების და ჭაბურღილების მოწყობა-რეაბილიტაციას და სხვა მოსახლეობისთვის მნიშვნელოვან საკითხებს.

**მნიშვნელოვანია სოციალურ სამსახურის როლი მუნიციპალიტეტისთვის. ჯანმრთელობის დაცვისა და სოციალური მომსახურების სამსახურმა 2021 წლის იანვრიდან დღემდე შემდეგი სამუშაო შეასრულა** :

აღსანიშნავია, რომ გასულ წელთან შედარებით, მუნიციპალიტეტის სოციალური პაკეტი გაიზარდა. წელს, საანგარიშო პერიოდში, დახმარება მიიღო 2320-მა მოქალაქემ , როგორც მკურნალობისა თუ ოპერაციის ჩასატარებლად, ასევე , ერთჯერადი სოციალური დახმარების სახით.

სიღნაღის მუნიციპალიტეტის ტერიტორიაზე, კერძოდ: ქ. სიღნაღისა და წნორის უპოვართა და უშოვართა სასადილოში 2021 წლის მესამე კვარტალში ირიცხებოდა 197 ბენეფიციარი ძირითადი სიით, 10 რეზერვში.

2021 წელს სოციალურ სამსახურში შემოსულია 2143 განცხადება ერთჯერადი დახმარების შესახებ. აქედან დაკმაყოფილებულია 2078, რომელზეც გაიცა 533830.36 ლარი, ასევე დიალეზის პროგრამით მოსარგებლე მოქალაქეების განცხადებები (28-მოქალაქე) რომელზეც გაიცა 20320 ლარი, 65 განცხადება ჩამოიწერა სხვადასხვა მიზეზების გამო. (აღნიშნულ თანხაში არ შედის დიალეზის პროგრამის თანხა).

მუხლობრივად განაწილდა შემდეგნაირად: ავადმყოფთა სოციალური დაცვა- ადმინისტრაციული დაპირების თანახმად გასაცემმა თანხამ შეადგინა 287500.36 ლარი (506 მოქალაქე), ხოლო დიალეზის პროგრამით მოსარგებლე მოქალაქეებზე გასაცემმა თანხამ 20320ლარი (28 მოქ), ლტოლვილთა და იძულებით გადაადგილებულ პირთა სოციალური დახმარება 2150 ლარი (19 მოქალ), შშმ პირთა სოც.დაცვა 50580 ლარი (367 მოქალ), ოჯახებისა და ბავშვების სოციალური დაცვა 9100ლარი (91 მოქ), სხვა სოციალური ხარჯებიდან-125640 ლარი (981 მოქ), ომისა და სამხედრო ძალების ვეტერანთა სოციალური დაცვა 8300 ლარი (53 მოქ), მარტოხელა და მარჩენალდაკარგული ოჯახების სოციალური დაცვის მუხლიდან 4100 ლარი(34მოქ), ხანძრებისა და სტიქიური მოვლენებით საცხოვრებელ ოჯახებზე მიყენებული ზარალისთვის დახმარება 37210 ლარი (18 მოქ), ობოლი და მრავალშვილიანი ოჯახებიდან სტუდენტთა დაფინანსების მუხლიდან 9000 ლარი (8 მოქ), 100 წლის უხუცესთა დახმარება-200ლ, ვეტერანთა სარიტუალო მომსახურეობა-250ლარი (1 მოქ).

2021 წ. 7 მარტს, დედის დღესთან დაკავშირებით მუნიციპალიტეტში მცხოვრებ 80 მრავალშვილიან დედას გაეწია ერთჯერადი დახმარება 100ლ ოდენობით, სულ- 8000 ლარი, 2021 წელს სიღნაღის მუნიციპალიტეტში აღრიცხულია 33 მარტოხელა მშობელი და 57 მარჩენალდაკარგული ოჯახი. 3 მარტისთვის დედის დღესთან დაკავშირებით აღნიშნული ოჯახებს გადაეცა სამახსოვრო საჩუქრები.

2021 წლის 26 აპრილს სიღნაღის მუნიციპალიტეტის მერიის სოც. სამსახურისა და კლინიკა ,,ვივამედის’’ ორგანიზებით ჩატარდა საქველმოქმედო აქცია, რომელშიც 30 პედაგოგს გაეწია უფასო სამედიცინო გამოკვლევები და სტაციონალურ მკურნალობა. (აღსანიშნავია, რომ სოც. სამსახურის თანამშრომლების აქტიური ჩართულობით აღნიშნული მოქალაქეების წაყვანა ქ. თბილისში მოხდა მუნიციპალური ტრანსპორტით).

საქართველოს წითელი ჯვრის საზოგადოების ინიციატივით და სოც. სამსახურის ხელშეწყობითა და ჩართულობით მ. წ. აპრილში 30 შეჭირვებულ ოჯახს გადაეცა სასურსათო ამანათები. ჰუმანიტარული აქციის ფარგლებში, ამჟამად კვლავ ხორციელდება 70 სოც. დაუცველ კოვიდ ინფიცირებულ ოჯახებზე ამანათების დარიგება;

კლინიკა „ოფთალმიჯისა“ და სოც. სამსახურის შუამდგომლობითა და ორგანიზებით სიღნაღის მუნიციპალიტეტის მოსახლეობისთვის ყოველთვიურად ტარდება უფასო კონსულტაციები და ოპერაციული მკურნალობები; აღნიშნული აქციით სარგებლობს ასეულობით მოქალაქე.

2021 იანვრიდან დღემდე, მოქალაქეთა მომართვიანობისა და სიღნაღის მუნიციპალიტეტის შშმ პირთა საკითხებზე მომუშავე საბჭოს მიერ ჩატარებული საჭიროებათა კვლევის საფუძველზე, სოციალურმა სამსახურმა ორგანიზება გაუწია და დააფინანსა სიღნაღის მუნიციპალიტეტში მცხოვრები 13 შშმ პირის ტრანსპორტირება და სამედიცინო მომსახურება, რათა მიეღოთ შშმ პირის სტატუსი.

პროექტის „დიაბეტის გართულებების ადრეული პრევენციის და მართვის გაუმჯობესების ხელშეწყობის“ ფარგლებში, ქალაქ სიღნაღში ტრენინგები თემაზე „თვალი და დიაბეტი“ გაიმართა, რომელსაც რეგიონის ოჯახის ექიმები და ექთნები ესწრებოდნენ.

ღონისძიების ფარგლებში ორგანიზაციის წარმომადგენლები შეგვხვდნენ და თავიანთი გეგმები გაგვაცნეს.

აღნიშნული პროექტი „დიაბეტის მსოფლიო ფონდისა“ და „ლაიონს ქლაბს ინთერნეიშენელის“ ხელშეწყობით საქართველოს 6 რეგიონში ხორციელდება.

**ცოტა უფრო ვრცლად მოგახსენებთ ინფრასტრუქტურული პროექტების შესახებ.**

ცალკე გამოვყოფდი ქალაქ სიღნაღის ბულვარის რეაბილიტაციას, რამაც ქალაქის იერ-სახეს სიცოცხლე შემატა. ბულვარი ტრადიციულდა იყო სიღნაღის სავიზიტო ბარათი და ტურისტებისთვის მიმზიდველი ადგილი. დღეს ის უფრო მეტად გალამაზებული და მიმზიდველია როგორც ადგილობრივებისთვის, ასევე ქალაქის სტუმრებისთვისაც.

ჩემი ინიციატივით, ქალაქში, ოთარ და თამაზ ჭილაძეების, ასევე კომპოზიტორ ბიძინა კვერნაძის ქუჩაზე, გაკეთდა აბრები საამაყო მამულიშვილების სახელების უკვდავსაყოფად.

წელს, აგვისტოს ომის დაწყებიდან 13 წლის შემდეგ , ბულვარში , აფხაზეთისა და სამაჩაბლოს ომში დაღუპულთა მემორიალურ დაფასთან, გავხსენით აგვისტოს ომში გმირულად დაღუპული სიღნაღელი ექიმის, გიორგი (გოგა) აბრამიშვილის ბიუსტი.

სიამაყით მინდა აღვნიშნო ქალაქ სიღნაღში საზოგადოებრივი ცენტრის გახსნა, რაც ჩვენი მოქალაქელების დიდი ხნის ოცნება იყო. ცენტრი სულ ახლახანს იუსტიციის მინისტრმა რატი ბრეგაძემ და პარლამენტის წევრმა დავით სონღულაშვილმა ჩვენთან ერთად გახსნეს.

აქ სახელმწიფო და კერძო სექტორის 200-ზე მეტი მომსახურების მიღება უკვე შესაძლებელია. ე.წ. ერთი ფანჯრის პiრინციპით არის შესაძლებელი. საზოგადოებრივი ცენტრი მომხმარებელს მრავალფეროვან სერვისს, გამარტივებულ პროცედურებს, საინფორმაციო ტექნოლოგიების ხელმისაწვდომობას და თანამედროვე ინფრასტრუქტურას სთავაზობს.

ამასთანავე, სიღნაღის საზოგადოებრივ ცენტრში პრობაციის ბიუროს რაიონული ოფისიც ფუნქციონირებს. პრობაციის ახალი ბიურო კახეთის რეგიონში დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტოს შესაძლებლობებს კიდევ უფრო გააფართოებს.

როგორც ვიცით, მიუსაფარი ცხოველების არსებობა სერიოზულ პრობლემებს ქმნის მუნიციპალიტეტში, განსაკუთრებით კი ქალაქ სიღნაღსა და წნორში. ჩვენი მეშვეობით, წელს ორჯერადად მოხდა კერძო კომპანიასთან ხელშეკრულების გაფორმება და მიუსაფარი ცხოველების ვაქცინაცია, ვეტერინალური კვლევა და სტერილიზაცია.

მნიშვნელოვანი ფაქტია, რომ მიმდინარე წელს მოხდა არასამეწარმეო (არაკომერციული) იურიდიული პირის -

მიუსაფარი შინაური ცხოველების მართვის კახეთის

ინტერმუნიციპალური სააგენტოს დაფუძნება. აღნიშნული ორგანიზაციის არსებობა ზემოთ ხსენებულ პრობლემას , ვფიქრობ, მაქსიმალურად მოაგვარებს.

**სიღნაღის მუნიციპალიტეტის ინფრასტრუქტურის, სივრცითი მოწყობის, მშენებლობის, არქიტექტურისა და ძეგლთა დაცვის სამსახურის მიერ მიმდინარეობდა** ადგილობრივი და ცენტრალური ბიუჯეტით განსახორციელებელი პროექტების დაგეგმვა, მომზადება, შესყიდული პროექტების ექპერტიზაზე გაგზავნა და შემდგომ მათი რეგიონალური განვითარების და ინფრასტრუქტურის სამინისტროში გადაგზავნა დაფინანსების მოსაპოვებლად, ასევე მიმდინარე სამშენებლო სამუშაოებზე მონიტორინგის განხორციელება.

სამსახურის მიერ მომზადდა წერილები სხვადასხვა სამინისტროებში, საპროექტო ორგანიზაციებში და სამშენებლო კომპანიებში გასაგზავნად. ასევე სამსახური ახორციელებდა თანამშრომლობას საინჟინრო მონიტორინგის ჯგუფთან. 2021 წელს საანგარიშო პერიოდში შემოვიდა 1741 განცხადება, რომელთა უმეტესობა მოითხოვდა ადგილზე მისვლას, საკითხის დეტალურად შესწავლას და შესაბამისი რეაგირების განხორციელებას. ინფრასტრუქტურის, სივრცითი მოწყობის, არქიტექტურის, მშენებლობის და ძეგლთა დაცვის განყოფილების თანამშრომლები აღნიშნულ პერიოდში მონაწილეობას იღებდნენ ინფრასტრუქტურული პროექტების ინსპექტირებაში, სამუშაოების მიღებასა და სამსახურებრივად დაკისრებული სხვა მოვალეობების შესრულებაში.

მიმდინარე წელს რეგიონალური განვითარების ფონდიდან დაფინანსდა 19 პროექტი სიღნაღის მუნიციპალიტეტის ქალაქებსა და სოფლებში:

გზის საფარის რეაბილიტაცია :

1. სიღნაღი-წნორის ს/გზიდან წმინდა ნინოს წყაროსთან მისასვლელი ს/გზის რეაბილიტაცია,
2. სოფ. ნუკრიანში ჭოტორის უბნის ს/გზის რეაბილიტაცია
3. ქ. წნორში სარაჯიშვილის ქუჩის ს/გზის რეაბილიტაცია
4. ქ. წნორში ბარათაშვილის ქუჩის ს/გზის რეაბილიტაცია
5. ქ. წნორში ახმეტელის ქუჩის ს/გზის რეაბილიტაცია
6. ქ. წნორში ვაჟა მოსულიშვილის ქუჩის ს/გზის რეაბილიტაცია
7. სიღნაღის მუნიციპალიტეტის სოფ. ძვ.ანაგაში მოსაფალტების გარეშე დარჩენილი შიდა საუბნო გზების რეაბილიტაცია (მეორე ეტაპი )
8. ქ. წნორში "ჭავჭავაძის" ქუჩის ს/ გზის რეაბილიტაცია
9. ქ. წნორში "სიხაშვილის" ქუჩის ს/ გზის რეაბილიტაცია
10. ქ. წნორში "არსენას" ქუჩის ს/ გზის რეაბილიტაცია
11. ქ. წნორში "მეგობრობის" ქუჩის ს/ გზის რეაბილიტაცია
12. ქ. წნორში "ფიროსმანის" ქუჩის ს/ გზის რეაბილიტაცია
13. ჯუგაანი- ბოდბისხევი - წნორის ს/გზის
14. ქ. სიღნაღში წმ. ნინოს ქუჩაზე პარკინგისა და საყრდენი კედლების მოწყობა
15. სოფ. ქვ. მაღაროში საავადმყოფოს უბნის ს/გზის რეაბილიტაცია
16. სოფ. ხორნაბუჯში შესასვლელი ცენტრალური ს/გზის რეაბილიტაცია

სპორტული ინფრასტრუქტურა:

1. სოფ. ხირსაში მოეწყო მინი სპორტული მოედანი,
2. სოფ. ქვემო მაღაროში დაგეგმილია სპორტული დარბაზის მშენებლობა

გაბიონები: 19. ქვის ნაპირსამაგრი გაბიონი მოეწყო სოფ. ანაგაში(მთავარანგელოზის ხევზე).,

მთის ფონდის დაფინანსებით სოფ ზემო მაღაროში განხორციელდა ცენტრალური გზის რეაბილიტაცია. რეგიონული განვითარების ფონდით დაფინანსებული პროექტების ჯამურმა ღირებულებამ, ადგილობრივ ბიუჯეტთან ერთად შეადგინა 11 193 603 ლარი (თერთმეტი მილიონ ასოთხმოცდა ცამეტი ათას ექვსას სამი ლარი).(იხ. დანართი 1). მთის ფონდის დაფინანსებამ შეადგინა 409 063 ლარი (ოთხას ცხრა ათას სამოცდასამი ლარი).

რეგიონალური განვითარების ფონდით დაფინანსებული 8 პროექტი ამ ეტაპზე დასრულებული, ხოლო 9 პროექტი მიმდინარეა. გარდამავალია 5 პროექტი რომელიც, არის ორ წლიანი დაიწყება 2021 წელს და უნდა დასრულდეს 2022 წელს (ქ. წნორში "ჭავჭავაძის" ქუჩის ს/ გზის რეაბილიტაცია, ქ. წნორში "სიხაშვილის" ქუჩის ს/ გზის რეაბილიტაცია, ქ. წნორში "მეგობრობის" ქუჩის ს/ გზის რეაბილიტაცია, სოფ. ქვემო მაღაროში სპორტული დარბაზის მშენებლობა, ჯუგაანი- ბოდბისხევი - წნორის ს/გზის რეაბილიტაცია).

2021 წლის ადგილობრივი ბიუჯეტით განხორციელდა:

1. სიღნაღის მუნიციპალიტეტის საბავშვო ბაღების( ვაქირის #6, ანაგის#7, ტიბაანის#12, ხორნაბუჯის#14, ხირსის#26, ნუკრიანის #17,18,20, ზ/ბოდბის #23, ქვ. მაჩხაანის #13) ცენტრალური გათბობის სისტემის სამონტაჟო სამუშაოები
2. სიღნაღის მუნიციპალიტეტის საბავშვო ბაღების ფილიალებში სამფაზიანი ელექტრომომარაგების გარე საკაბელო ქსელის მოწყობა
3. სიღნაღის მუნიციპალიტეტის სოფელ ბოდბისხევის #10 და ერისიმედის საბავშო ბაღების სამშენებლო სარემონტო სამუშაოები
4. სიღნაღის მუნიციპალიტეტის სოფელ ნუკრიანში ადმინისტრაციული შენობის სარემონტო სამუშაოები

ადგილობრივი ბიუჯეტით შესრულებული სამუშაოების ღირებულებამ შეადგინა 418 811 ლარი.

2021 წელს დაიგეგმა სიღნაღის მუნიციპალიტეტის საჯარო სკოლების რეაბილიტაცია, რომლის ღირებულებამ შეადგინა 96 140 ლარი. რეაბილიტაცია ჩაუტარდება ქ. სიღნაღის და სოფ. ბოდბისხევის საჯარო სკოლებს.

2021 წელს დაიგეგმა სოფლის მხარდაჭერის პროგრამა. სიღნაღის მერიას ცენტრალური ბიუჯეტიდან გამოეყო 340 000 ლარი. სოფლებში ძირითადად მოეწყობა გარე განათების ქსელების მშენებლობა, სკვერების მშენებლობა-კეთილმოწყობა, სპორტული მოედნების მოწყობა და საბავშვო ბაღების ეზოებში სათამაშო ატრაქციონების მოწყობა. ამ ეტაპზე გარე განათების სამუშაოები დასრულებულია.

2021 წლის ზაფხულის თვეებში მოსული უხვი ნალექის, სეტყვისა და ქარის შედეგად დაზიანდა მრავალსართულიანი საცხოვრებელი სახლების (კორპოსების) სახურავები ქ. სიღნაღში ორმილას დასახლებაში, ქ. წნორში და სოფ. ხირსაში. სტიქიის სალიკვიდციო ღონისძიებების გასატარებლად სიღნაღის მერიას გამოეყო 1 200 000 ლარი ტრანსფერის სახით. დღეის მდგომარეობით ქ. სიღნაღშ, სოფ. ხირსაში და ქ. წნორში მრავალსართულიანი საცხოვრებელი კორპუსების სახურავების სარეაბილიტაციო სა,უშაოები მიმდინარეობს.

დონორი ორგანიზაციების დაფინანსებით და საქართველოს მუნიციპალური განვითარების ფონდის მხარაჭერით, სიღნაღის მუნიციპალიტეტში მიმდინარეობს ქ. სიღნაღის ქუჩების ფასადების რეაბილიტაცია, ქ. წნორში ქიზიყის ქუჩის რეაბილიტაცია, ქ. წნორში სპორტული კომპლესის მშენებლობა. ასევე დაგეგმილია სოფ ქვ. ბოდბეში და სოფ. ძვ. ანაგაში საბავშვო ბაღების მშენებლობა.

ზემოაღნიშნულიდან გამომდინარე სიღნაღის მუნიციპალიტეტის მერიის ინფრასტრუქტურის სამსახური აქტიურადაა ჩართული სიღნაღის მუნიციპალიტეტის ტერიტორიაზე დაგეგმარების, საპროექტო სამუშაოების და სამშენებლო სამუშაოების განხორციელებისთვის საჭირო

**ინფრასტრუქტურის სამსახურთან ერთად სრული დატვირთვით მუშაობდა კომუნალური სამსახური. ა(ა) ი.პ. კომუნალური 1 დაფუძნებულია სიღნაღის მუნიციპალიტეტის მერიის 2018 წლის 01 მარტის #182 ბრძანების საფუძველზე. მინდა ჩემს გამოსვლაში მადლობა გადავუხადო კომუნალურის თანამშრომლებს, რომლებიც თავდაუზოგავად, დასვენების გარეშე მუშაობენ მოსახლეობის საკეთილდღეოდ.**

კომუნალური 1-ის ძირითადი მიზნები და საქმიანობის საგანია :

ა) მყარი (საყოფაცხოვრებო)ნარჩენების შეგროვება-გატანის უზრუნველყოფა.

ბ) სიღნაღის მუნიციპალიტეტის ადმინისტრაციული შენობის და მუნიციპალიტეტის ტერიტორიის დაგვა-დასუფთავების უზრუნველყოფა;

გ) სიღნაღის მუნიციპალიტეტში არსებული სკვერების, გაზონებისა და ბაღების (დასვენების პარკების) მოვლა-პატრონობა და გამწვანების ორგანიზება;

დ) სიღნაღის მუნიციპალიტეტის ტერიტორიაზე არსებული სასაფლაოების მოვლა-პატრონობის უზრუნველყოფა;

ე) სხვადასხვა სტიქიური მოვლენების (დიდთოვლობა,წყალდიდობა,ნიაღვარი,მეწყერი და სხვა)დროს შესაბამისი ღონისძიებების გატარება

ვ) სიღნაღის მუნიციპალიტეტის ტერიტორიაზე გარე განათების უზრუნველყოფა;

ზ) სიღნაღის მუნიციპალიტეტის ტერიტორიაზე არსებული შადრევნების მოვლა-პატრონობა და მათი გამართულად უზრუნველყოფა;

თ) წყლის სისტემების რეაბილიტაცია და მოვლა-პატრონობა;

ი) გზის პირების,კიუვეტების,ცხაურების გაწმენდა-დასუფთავება და მოვლა-პატრონობა;

ამ ამოცანების შესასრულებლად ,,კომუნალური 1“ ახორციელებს შემდეგ საქმიანობას:

უზრუნველყოფს მუნიციპალიტეტის ტერიტორიაზე ქუჩების,გზის პირების, საჯარო ადგილების მოვლა-პატრონობას და დასუფთავებას, ასევე მუნიციპალიტეტის ადმინისტრაციული შენობისა და მუნიციპალიტეტის ტერიტორიის დაგვა-დასუფთავებას, არსებული სკვერების, გაზონებისა და ბაღების მოვლა-პატრონობა და ტერიტორიების გამწვანებას.დაგვა-დასუფთავების შედეგად მიღებული მასის (ნარჩენების ) მოგროვება-გატანას, მუნიციპალიტეტში შემავალი ქალაქებისა და სოფლების გარე განათებას, მუნიციპალიტეტის სოფლებში წყალმომარაგებას, ჭაბურღილების მოვლა-პატრონობას, სანიაღვრე ცხაურების ( კიუვეტების) გაწმენდა-გასუფთავებას, შადრევნებისა და სასაფლაოების მოვლა-პატრონობას.

კომუნალური- 1-ს თავისი მიზნების განსახორციელებლად გააჩნია მოძრავი ქონება,კერძოდ ა(ა) ი.პ. კომუნალური 1-ის დაქვემდებარებაშია ნაგავმზიდი ავტო/მანქანები 2-მერსედესის ტიპის, ,,ისუძუ“, ,,ფორდ კარგო“ ,,ფორდ ტრანზიტი“ ა/მანქანა ,,ივეკო“, 2-ცალი JSB მარკის ექსკავატორ-მტვირთავი, ა/მანქანა ,,მიცუბიში“, ,,ნისან ნავარო“, გრეიდერი და ფორდ კარგო. აღნიშნული ტექნიკა (ფორდ კარგოსა და მიცუბიშის გარდა რომელის კომუნალური 1-ის ბალანსზეა)გადმოცემული გვაქვს სიღნაღის მუნიციპალიტეტის მერიისგან თხოვების ხელშეკრულებით. პირდაპირი განკარგვის წესით,

ააიპ კომუნალური 1-ში 2021წელს დასაქმებულია 159 თანამშრომელი და 12 შტატგარეშე თანამშრომელი

სიღნაღის მუნიციპალიტეტის დასუფთავების სფეროში 62 თანამშრომელია. ქ.სიღნაღში ქუჩების თითქმის 50% სუფთავება,ხოლო წნორში აღმაშენებლის, რუსთაველის ,თავისუფლების, ევდოშვილის ქუჩები. ტერიტორიების დაგვა-დასუფთავება სრულდება ყოველდღე შაბათ-კვირის გარდა.საყოფაცხოვრებო ნარჩენის გატანა ხდება გრაფიკის მიხედვით დღეში 2-3 -ჯერ და ასევე მისი დაცლა ნაგავსაყრელზე ხდება დედოფლისწყაროს და ლაგოდეხის მუნიციპალიტეტის არსებულ ნაგავსაყრელებზე. ხოლო სიღნაღში ნარჩენების გატანა ხდება ყოველდღე კვირის გარდა.ასევე უნდა ავღნიშნოთ,რომ საყოფაცხოვრებო ნარჩენების აკრეფვა-დატვირთვა სრულდება სამშაბათი-პარასკევი დღით დასუფთავების თანამშრომლების,კერძოდ მუშების მეშვეობით. სუფთავდება სიღნაღი-წნორის გზის მონაკვეთის გვერდულები და ორშაბათი-ხუთშაბათს ჩალაუბნის ტეკიდან კალოები-ნუკრიანი-სიღნაღის გზის მონაკვეთის გვერდულები. დასუფთავების ბიუჯეტი შეადგენს 707 600ლარი. 9-თვის მდგომარეობით ათვისებულია 461 606 ლარი. დასუფთავებაში ჩატარდა 1-ტენდერი ცოცხების შეძენაზე თანხით-2 145 ლარი

. დეკორატორების მიერ ხდება პარკების და სკვერების გათიბვა,გაზონების გაკრეჭვა. ბიუჯეტი შეადგენს 14 000 ლარს. ათვისებულია 6 458 ლარი

გარე განათების ბიუჯეტი მოიცავს 130 000 ლარს, ათვისებულია 72 273 ლარი. მუნიციპალიტეტში შემავალი სოფლებისა და ქალაქების განათების მიზნით გამოვაცხადეთ ნათურებისა და ელექტრო საქონელის შესაძენად 1-ელექტრონული ტენდერი 42 375 ლარზე,გარე განათების ელექტრო ნათურების შესაძენად.

რაც შეეხება სანიაღვრე კიუვეტებს, მოხდა ბოდბისხევი-ჯუგაანი-ტიბაანის, ასევე წნორი-კვენაკელი-ასანურის, სიღნაღის სანიაღვრე კიუვეტების, წნორი(რუსთაველის ქუჩა) -ტიბაანი-ასანურის გზის გვერდულების სანიაღვრე ცხაურების გაწმენდა

წყალმომარაგების ბიუჯეტი შეადგენს 409 800 ლარს,ათვისებულია 249 564ლარი. ამ სფეროში დასაქმებულია 73 თანამშრომელი,მათ შორისაა წყლის მარეგულირებლები, კოორდინატორები და მარეგულირებელ-დარაჯები.ასევე შექმნილია საავარიო ჯგუფი, რომლებიც მუნიციპალიტეტის სოფლებში სოფლის ჭაბურღილებზე ასრულებენ სარეაბილიტაციო სამუშაოებს. კერძოდ სხვადასხვა სიმძლავრის ელ.ტუმბოებისა და სხვადასხვა დიამეტრის პლასტმასის მილების გამოცვლა ხდება მათი მეშვეობით. ჭაბურღილის ტუმბოებისა და პლასტმასის მილების შეძენა მოხდა ელექტრონული ტენდერების გამოცხადების შედეგად. კომუნალურმა1-მა წყალმომარაგების ხაზით გამოაცხადა 4-ტენდერი( 16 000 ლარზე (ტრაქტორების და გრეიდერის მომსახურეობა), 40 540ლარზე(ტუმბოები), 15 545 ლარზე(პლასტმასის მილები და შემაერთებლები),

5 299 ლარზე(ვენტილები,ონკანები,სარქველები)

მოგახსენებთ შესრულებულ სამუშაოებს;

სოფ.ილიაწმინდაში აღდგენილია მინი სტადიონზე და უბნებში გარე განათება

ქ.სიღნაღში ქორწინების სახლთან გაიწმინდა სანიაღვრე კიუვეტი

სოფ.მაღაროში და ქვ/ბოდბეში მოხდა გარე განათების რეაბილიტაცია

სოფ. ბოდბეში ე.წ რიყის და სკოლის წყლის ჭაბურღილზე მოხდა აღდგენითი სამუშაოები

სოფ.საქობოსა და ჯუგაანში მოხდა ძლიერი წვიმის შედეგად გრუნტის საფარიანი გზების რეაბილიტაცია ტრაქტორით. ასევე გაიწმინდა სოფ.ჯუგაანში სანიაღვრე კიუვეტები.

სოფ. ქვ/მაჩხაანში ტოტაურის ჭაბურღილიდან ახალ უბანში მოხდა წყალსადენი ქსელის მოწყობა

ქ.წნორში მოხდა სასაფლაოს მიმდებარედ ბუნებრივი წყაროს წყალსადენი ქსელის რეაბილიტაცია

სოფ. ანაგაში სავალ სასოფლო -სამეურნეო სავარგულებთან მისასვლელი გზების რეაბილიტაცია

სოფ. მაღაროში ,,უსენაანთ’’ უბანში ჩაიდგა ელ ტუმბო

სოფ. მაშნაარში სამების ტაძართან მისასვლელი გზა გაიწმინდა ტრაქტორით და მოხდა ახალი სკოლის ტერიტორიის დასუფთავება

სოფ. ანაგაში მოხდა წყალსადენი ქსელების რეაბილიტაცია და შესრულებულია ტრაქტორით

სოფ.ხორნაბუჯში მოწერიგდა საავტომობილო გზები გრეიდერის საშუალებით და მოეწყო ახალი წყალსადენი ქსელი

სოფ.ძვ/ანაგაში გაიჭრა ახალი სანიაღვრე არხები ტრაქტორის და ავტოთვითმცლელის გამოყენებით და კეცხოველის პროექტის მონაწილეებისათვის გამოიყო ტრაქტორი გასაწმენდად

სოფ.ნუკრიანში მოხდა უხვი ნალექისაგან დაზიანებული სოფლის გზების ტრაქტორით გაწმენდა

სოფ.ჯუგაანში ე.წ. შიხიიანთ ხევზე მოხდა გზის გაწმენდა ტრაქტორის მეშვეობით

სოფ.ჯუგაანში მოხდა ე.წ. ,,ლელას“ და ,,გარაჟების“ჭაბურღილზე ელ ტუმბოს მონტაჟი

სოფ. საქობოში მოხდა გოდაქნის ტერიტორიაზე დაზიანებული სასმელი წყლის მაგისტრალის აღდგენა ტრაქტორით

სოფ.ბოდბეში უხვი ნალექისაგან გაიმწინდა დაზიანებული სოფლის გზები ტრაქტორით და თვითმცლელით.

ქ.წნორში მოხდა სანიაღვრე კიუვეტების გასუფთავება

სოფ.მაღაროში ,,რკინიგზის“უბანზე მოხდა პლასტმასი მილების ,ონკანის და სხვადასხვა ფასონური ნაწილების გამოცვლა

**როგორც ვიცით, მერიაში გვაქვს სტრუქტურული ერთეული- ეკონომიკის სამსახური.** აღნიშნულმა სამსახურმა 2021 წლის 1 იანვრიდან გარკვეული მუშაობა გასწია მის წინაშე მდგარი ამოცანების გადაწყვეტის მიზნით. კერძოდ:

1. ქონების მართვისა და მატერიალურ ტექნიკური უზრუნველყოფის განყოფილების ხაზით

აღნიშნულ პერიოდში მუნიციპალიტეტის საკუთრებაში დარეგისტრირდა სულ 13 ობიექტი:

აუქციონის წესით გაიყიდა 4 ობიექტი. პრივატიზებული ობიექტების საფასური ჯამურად შეადგენს 101 650 ლარს.

საანგარიშო პერიოდში გაფორმდა იჯარის 5 და უსასყიდლო უზურფრუქტის 2 ხელშეკრულება, ხოლო შეწყდა იჯარის ორი ხელშეკრულება.

2021წლის 1 სექტემბრის მდგომარეობით მოქმედებდა იჯარის 52 ხელშეკრულება. 2021 წლის 1 იანვრიდან, 1 სექტემბრამდე პერიოდში იჯარის ქირის გადასახადებიდან უნდა შემოსულიყო 65611.46 ლ, ფაქტობრივად შემოვიდა - 57726.72 ლ.

მომზადდა I და II კვარტალის სტატისტიკური ანგარიში მშენებლობაზე გაცემული ნებართვების, დამთავრებული და დაუმთავრებელი მშენებლობების შესახებ.

საანგარიშო პერიოდში განხორციელდა მერიის სამსახურებისა და ტერიტორიული ორგანოების საკანცელარიო საქონლით მომარაგება და განაწილება ბიუჯეტით დაგეგმილ ასიგნებათა ფარგლებში. მიღებული და განაწილებულია 6413.25 ლარის საკანცელარიო საქონელი. სატრანსპორტო საშუალებებისთვის მარაგნაწილების შეძენის მიზნით გახარჯულია 6333 ლარი. შეძენილია და განაწილებულია 2933 ლარის ტორენიანი კარტრიჯი.

8 თვეში მაგთიკომის სატელეკომუნიკაციო მომსახურების ხარჯმა შეადგინა 10423.95 ლარი.

ამავე პერიოდში გახარჯულია 37576 ლიტრი ბენზინი და 4860 ლიტრი დიზელი.

2. შესყიდვების განყოფილების ხაზით

მუნიციპალიტეტის მერიის მიერ გამოცხადდა 73 ელექტრონული ტენდერი. არ შედგა 19 ტენდერი, შეწყვეტილია სატენდერო კომისიის გადაწყვეტილებით 2 ტენდერი, უარყოფითი შედეგით დასრულდა 6 ტენდერი. აღნიშნული პერიოდის განმავლობაში გაფორმდა 75 ხელშეკრულება.

2021 წლის 8 თვის განმავლობაში კონსოლიდირებული ტენდერის ფარგლებში სიღნაღის მუნიციპალიტეტმა ხელშეკრულება გააფორმა საწვავის, საბურავების, კომპიუტერული ტექნიკის, სატელეფონო მომსახურების და საწერი ქაღალდის შესყიდვაზე.

1. ტურიზმის, საგარეო ურთიერთობის და საერთაშორისო პროექტების განყოფილების ხაზით

სანგარიშო პერიოდში კონსულტაცია გაეწია 500 ვიზიტორს. ონლაინ სივრცეში დღემდე აქტიურად მიმდინარეობს სიღნაღის ტურისტული ობიექტების და სიახლეების პოპულარიზაცია. DMO visit kakheti-ის მიერ მოხდა სიღნაღის გამორჩეული ადგილების ვიზუალიზაცია გუგლის რუკაზე. ვავრცელებთ ფოტოებს და ვიდეოებს, რომელიც უკავშირდება სიღნაღის ტურისტულ ადგილებს. პროექტ მერები ეკონომიკური ზრდის ფარგლებში ხელი მოეწერა ეკონომიკის განვითარების მეორე ეტაპს, რომლის მიხედვითაც და ახალი მეთოდოლოგიის შესაბამისად უნდა შემუშავდეს ეკონომიკის განვითარების ახალი გეგმა. გაფორმდა დამეგობრების მემორანდუმი ორთაჰისარსა (კაპადოკია) და სიღნაღს შორის.

**აღსანიშნავია, რომ სიღნაღის მუნიციპალიტეტის მერიის იურიდიული სამსახური, რომელიც შედგება სამართლებრივი უზრუნველყოფის განყოფილებისა და ზედამხედველობისა და ადგილობრვი მოსაკრებლების ადმინისტრირების განყოფილებისგან, საანგარიშო პერიოდში კონსულტაციას უწევს მერიის სტრუქტურულ ერთეულებსა და საჯარო მოსამსახურეებს .**

სამართლებრივი უზრუნველყოფის განყოფილება 2021 წლის 01 იანვრიდან უზრუნველყოფს მერის, მერის მოადგილეების, მერიის სტრუქტურული ერთეულების უფროსებისა და თანამშრომლების, მერის წარმომადგენლების სამართლებრივი მომსახურება - კონკულტირებას საქართველოს კანონმდებლობასთან მიმართებაში. განყოფილებამ ამ პერიოდში მოამზადა 250 კორესპონდენციაზე პასუხი, მერის ბრძანების 150 პროექტი, კომისიისა და სამუშაო ჯგუფების შექმნის და მასში ცვლილებების შეტანის, თანამშრომელთა საწვავით უზრუნველყოფის, ფინანსური აუდიტის ჩატარების, სამხედრო აღრიცხვის და გაწვევის საშემოდგომო და საგაზაფხულო კომისიის შექმნის, რეზერვისტების რეზერვში ჩარიცხვის, პირველადი სამხედრო არრიცხვაზე აყვანის, მაღალმთიანი სტატუსის მინიჭების, შეჩერებისა და შეწყვეტის შესახებ მერის ბრძანების 95 პროექტი, გასცა საჯარო ინფორმაცია „ზოგადი ადმინისტრაციული კოდექსის“ მე-40 მუხლის მოთხოვნათა დაცვით, მონაწილეობა მიიღეს მერიის კომისიების მუშაობაში (სატენდერო კომისია, საპრივატიზაციო კომისია, სააუქცონო კომისია, მაღალმთიან საკითხებზე მომუშავე საბჭოს მუშაობიაში, თვითნებურად დაკავებულ მიწაზე საკუთრების უფლების აღიარების კომისია,), შეადგინეს კომისიის ოქმები, დაიცვეს მერიის ინტერესები სხვადასხვა ინსტანციის სასამართლოში.

განყოფილებამ ასევე მოაზადა სიღნაღის მუნიციპალიტეტის საკრებულოს ნორმატიული აქტების (დადგენილების) პროექტი მერიის დებულებაში ჯანმრთელობის დაცვისა და სოციალური მომსახურების სამსახურის დებულებაში ცვლილებების შეტანის თაობაზე.

იურიდიული სამსახურის ზედამხედველობისა და ადგილობრივი მოსაკრებლების განყოფილება დებულების შესაბამისად, კომპეტენციის ფარგლებში ასრულებდა სხვადასხვა სახის სამუშაოებს: სამსახურის სპეციალისტებმა შეისწავლეს და მოახდინეს შესაბამისი რეაგირება სამეზობლო დავებზე, მოქალაქეთა განცხადებებსა და სხვადასხვა უწყებიდან შემოსულ წერილებზე, ახორციელებდნენ კონტროლს სიღნაღის მუნიციპალიტეტის საკრებულოსა და მერიის მიღებულ გადაწყვეტილებების შესრულებაზე, მშენებარე შენობა-ნაგებობებზე მშენებლობის დაწყებიდან დასრულებამდე, ფიზიკური და იურიდიული პირების მიერ მუნიციპალიტეტის ტერიტორიაზე გარე იერსახის, კეთილმოწყობის და მიწათსარგებლობის წესების, სანიტარული ნორმების, გარემოს და ბუნებრივი რესურსების დაცვაზე. კოორდინირებულად მუშაობდნენ ეკონომიკისა და ინფრასტრუქტურის სამსახურის თანამშრომლებთან ერთად. ახდენდნენ რეაგირებას ფიზიკური და იურიდიული პირების მიერ ადმინისტრაციულ სამართალდარღვევათა და ნარჩენების მართვის კოდექსების დარღვევის ფაქტებზე. სამსახურის თნამშრომლების მიერ შედგენილ იქნა ადმინისტრაციულ სამართლდარღვევათ ოქმები: სულ 2021 წლისთვის დაწერილი ჯარიმების რაოდენობა შეადგენს: 6800 ლარს. განყოფილების თანამშრომლები მონაწილეობდნენ სიღნაღის მუნიციპალიტეტის მერიის მიერ გამოცხადებულ საპრივატიზაციო და აუქციონების კომისიებში, ინსპექტირების ჯგუფის წევრებთან ერთად ახორციელებდნენ სიღნაღის მუნიციპალიტეტის მერიაში გამოცხადებულ ტენდერებში გამარჯვებულ ფიზიკურ თუ იურიდიულ პირებთან დადებული ხელშეკრულების პირობების შესრულებაზე კონტროლს, ზედამხედველობას და ობიექტის მიღება-ჩაბარებას. ასევე მუდმივ მონიტორიგს უწევდნენ მუნიციპალიტეტის მასშტაბით მიმდინარე ინფრასტრუქტურული სამუშაოების შესრულებას.

ზედამხედველობის განყოფილება თავისი საქმიანობით ეხმარებოდა მუნიციპალიტეტის ტერიტორიაზე მცხოვრებ მოქალაქეებს სხვადასხვა სახის პრობლემების მოგვარებაში: როგორიცაა სამეზობლო დავები, საჩივრები კერძო და იურიდიულ პირებზე, თხოვნა პრობლემების მოგვარებაზე.

პანდემიის პირობებში აკონტროლებდნენ სილამაზის სალონებს, ავტოგასამართ სადგურებს, სასტუმროებს, გარე ვაჭრობის, კვების და სავაჭრო ობიექტებს, რათა დაცული ყოფილიყო მათ მიერ კოვიდრეგულაციები.

**სიღნაღის მუნიციპალიტეტის მერიის კულტურის, განათლების, სპორტისა და ახალგაზრდულ საქმეთა სამსახური** – არის მუნიციპალიტეტის მერიის პირველადი სტრუქტურული ერთეული, რომელიც უზრუნველყოფს კულტურის, განათლების, სპორტისა და ახალგაზრდულ საქმეთა სფეროში მუნიციპალური პროგრამების შემუშავებასა და განხორციელებას. სამსახური ხელს უწყობს, მუნიციპალიტეტში კულტურული ტრადიციების მხარდაჭერას, განვითარებასა და კულტურული დონის ამაღლებას, ასევე ცხოვრების ჯანსაღი წესის პოპულარიზაციას, საზოგადოების აქტიურ ჩართვას სპორტულ ცხოვრებაში, სპორტული მიღწევების გაუმჯობესებას, ახალგაზრდების გააქტიურებასა და სამოქალაქო აქტივობებში ჩართვას, ახალგაზრდული ინიციატივების წახალისებას.

სამსახურმა 6 თვის განმავლობაში მუნიციპალიტეტში არსებული მუსიკალური და ქორეოგრაფიული ანსამბლების მეშვეობით განახორციელა სხვადასხვა კულტურული აქტივობის ორგანიზება, მათ შორის ქალაქის ღირსშესანიშნავი თარიღების აღნიშვნა. ასევე, მოხდა ანსამბლების ხელშეწყობა-წახალისება (გასტროლი და სხვა მოტივაცია),ქონდა ახალგაზრდებთან მჭიდრო შემოქმედებითი კონტაქტი, ღვაწლმოსილ მოქალაქეთა განვლილი გზის განზოგადება და დაფასება (იუბილეები, შეხვედრები, ხსოვნისადმი მიძღვნილი ღონისძიებები და ა.შ).ხელს უწყობს შ.შ.მ პირთა ინტეგრირებას საზოგადოებაში კულტურულ ღონისძიებაზე მოწვევისა და დასწრების გზით.

სიღნაღის მუნიციპალიტეტი 2020 წლიდან ჩართულია ახალგაზრდობის სააგენტოს პროექტში, რომელიც მიზნად ისახავს მუნიციპალიტეტში ისეთი ეკოსისტემის შექმნას, სადაც თავად ახალგაზრდების ჩართულობით მოხდება მათთვის მნიშვნელოვანი საკითხების გადაჭრა. აღნიშნული პროექტის ფარგლებში, 2020 წელს ჩატარდა ახალგაზრდების საჭიროებათა კვლევა, რომელშიც 300 მდე ახალგაზრდამ მიიღო მონაწილეობა, ხოლო კვლევის შედეგებზე დაყრდნობით შევიმუშავეთ და საკრებულოს მიერ დამტკიცდა ახალგაზრდული პოლიტიკის განვითარებისსტრატეგია და სამოქმედო გეგმა 2021-2023 წ. აღნიშნული დოკუმენტებისმიზნია:

ა). სახელმწიფო ახალგაზრდული პოლიტიკის ძირითად მიმართულებათა შესაბამისად ახალგაზრდობის ინტელექტუალური, პიროვნული, პროფესიული და ფიზიკური პოტენციალის გამოვლენის ,ფორმირებისა და განვითარების თვისშესაბამისი პირობების შექმნას;

ბ) ბავშვებსა და ახალგაზრდებში პატრიოული ღირებულებების გაღრმავებას, გარემოსდაცვის, სამოქალაქო ფასეულობების, არაფორმალური განათლების პოპულარიზაციას;

გ) ახალგაზრდობის პრობლემების გადაჭრისათვის განკუთვნილი პროგრამების, პროექტების მომზადებას და მათ განხორციელებაში მონაწილეობას;

დ) განსაკუთრებული საჭიროებების მქონე ჯგუფებზე ზრუნვის ხელშწყობას, შესაბამისი პროგრამების გზითს;

ე) ნიჭიერი ახალგაზრდების შემოქმედებითი პოტენციალის გამოვლენისა და განვითარების ხელშეწყობას;

ვ) ახალგაზრდებისათვის თავისუფალი დროის ორგანიზებასა და ჯანსაღი ცხოვრების წესის პოპულარიზაციის ხელშეწყობას;

ზ) ახალგაზრული ურთიერთობების განვითარების ხელშეწყობასა და ამ მიზნით აკადემიური, შემეცნებითი, კულტურული, გასართობი და სხვა ღონისძიებათა ორგანიზებას;

თ) სახელმწიფო ახლგაზრდული პოლიტიკის განხორციელების მიზნით,ადგილობრივ თვითმმაღთველობასთან თანამშრომლობას.

სიღნაღის მუნიციპალიტეტის მერიის კულტურის, განათლების, სპორტისა და ახალგაზრდულ საქმეთა სამსახური მონიტორინგს უწევს მუნიციპალიტეტის მიერ დაფუძნებულიურიდიულპირებს (განათლების, სპორტისა და კულტურის საკითხებში) .

მოგეხსენებათ, ქვეყანაში შექმნილი პანდემიური ვითარებიდან გამომდინარე, 2020 წელი ძალიან რთული წელი იყო, რაც 2021 წ გაზაფხულზეც აისახა. ახალი კორონავირუსის გავრცელების თავიდან აცილების მიზნით, ჯანდაცვის სამინისტროს რეკომენდაციების გათვალისწინებით, გადაიდო/ან გაუქმდა ის ღონისძიებები, რომელიც ადამიანების თავშეყრას უკავშირდებოდა.

ამიტომ დაგეგმილი ღონისძიებები არგანხორციელებულა და ბიუჯეტში შეტანილი ცვლილების საფუზველზე (2020 წლის ) ღონისძიებებისათვის გათვალისწინებული თანხა ,მოსახლეობის სოციალური მდგომარეობის გაუმჯობესებას მოხმარდა.პანდემიამდე აქტიურად მიმდინარეობდა შემოქმედებითი საქმიანობები, როგორც კულტურის სახლებში , ასევეე კულტურის ცენტრში.

წარმოგიდგენთ მუნიციპალიტეტის მიერ 2021 წელს ჩატარებული ღონისძიებების ჩამონათვალს :

18 მაისს სიღნაღის მუნიციპალიტეტში აღინიშნა ეროვნული სამოსის დღე.

28 მაისს ცნობილი კომპოზიტორის ვაჟააზარაშვილის საღამოგაიმართა. (2500ლ).

ასევე, ჩატარდა მხიარულთა და საზრიანთ სასკოლო ჩემპინატი, რომლის ღირებულება შეადგენს 50000 ლ.რომელშიც მუნიციპალიტეტის 13 საჯარო სკოლოს გუნდი იღებდა მონაწილეობას, ნახევარ ფინალი ჩატარდა 27 ივნისს, 5 გამარჯვებული სკოლის გუნდი გადავიდა ფინალში, რომელიც გაიმართება ოქტომბრის თვეში.გამრჯვებული გუნდი მონაწილეობას მიიღებს რეგიონულ ტურნირში.

24 ივნისს სიღნაღის თეატრის შენობაში კომპოზიტორის, პოეტის, მომღერლის, ლეილალეგაშვილისშემოქმედებითისაღამოდაპოეტურიკრებულისპრეზენტაციაგაიმართა.( 3 000₾)

მიმდინარეობს, ინტელექტუალური თამაში „რა?,სად? როდის?“, რომლის ღირებულება 4 550ლ შეადგენს, რომელშიც ჩართული იყო 16 საჯარო სკოლის გუნდი, საგაზაფხულო სერია შედგებოდა ხუთი თამაშისგან, ფინალური შეხვედრა გაიმართა 23 ივნისს. გაიმარჯვა სოფ. ილიაწმინდის საჯარო სკოლის გუნდმა ,,გრიფონმა“.ინტელექტუალური თამაშის საშემოდგომო სერია გაიმართება ოქტომბრის თვეში. გამრჯვებული გუნდი მონაწილეობას მიიღებს რეგიონულ ტურნირში.

26 ივნისს გაიმართა საქართველოს ჩემპიონატი და სიღნაღელი მსოფლიო ჩემპიონის, შოთა ბეჟაშვილის სახელობის ტურნირი წოლჭიმში. (160 ₾)

2021 წლის 1 ივლისს დაიწყო საფეხბურთო ჩემპიონატი ,,მოყვარულთა თასი 2021’’ -ის მუნიციპალური ეტაპი.

2021 წ 22 ივნისს ა. (ა)იპ კულტურისა და ხელოვნების ცენტრთან არსებული ქორეოგრაფიული ანსამბლი ,,ათინათი“ გაემგზავრა ქ. ქობულეთში გამართულფესტივალ-ტურნეში ,,მზიანი საქართველო“ მონაწილეობის მისაღებად და დაფინანსდა 1450 ₾ ტრანსპორტირებისათვის.

2021 წ ივნისში პროექტის ,,გაიცანი მსოფლიო და განავითრე შენი რაიონი- შენი ქალაქი“ ფარგლებში სიღნაღის მუნიციპალიტეტის ახალგაზრული პარლამენტის 8 წევრი გაემგზავრა მესტიაში ღონისძიებაზე ,,ქართული კულტურის დღეები მესტია 2021 წ“მონაწილეობის მისაღებად , რომელიც დაფინანსდა 2976 ლ.პროექტის მიზანია მრავალფეროვანი და უნივერსალური ახალგაზრდული აქტივობებით ახალი თაობის ლიდერების აღმოჩენა და მათში ისეთი სოციალური უნარების განვითარება, რაც მათ შემდგომ ცხოვრებისეულ სარბიელზე წარმატების მისაღწევად გამოცდილებას შესძენთ. რაც უზრუნველყოფს ახლაგაზრდების ჩართულობას ქალაქის განვითარების პროცესში .

2021 წლის 6 ივლისს, თელავის თეატრალური დასი სიღნაღს ეწვია. ისინი მაყურებლის წინაშე წარსდგნენ სპექტაკლით „გაჭედილები“.

2021 წლის 7 ივლისს, ქალაქ სიღნაღში, მერიის მხარდაჭერით, პროექტ „მსოფლიოს ამომავალი ვარსკვლავის ფარგლებში, გაიმართა სილამაზის კონკური. პროექტის მიზანი გახლდათ ნიჭიერი და ლამაზი ახალგაზრდების აღმოჩენა.

2021 წლის 15 ივლისს, სიღნღის მუნიციპალიტეტის მერმა, გოგი გოგილაშვილმა რესურსცენტრის ხელმძღვანელთან, ლია ბეჟაშვილათან ერთად, წნორის N1 საჯარო სკოლის ქართული ენისა და ლიტერატურის პედაგოგს, ეთერ ბერიაშვილს დამსახურებული მასწავლებლის სტატუსის მიღება მიულოცა და სამახსოვრო საუქრები გადასცა.

2021 წლის 21 ივლისს, ქალაქ სიღნაღის ბულვარში, გაიმართა კლასიკური მუსიკის შემეცნებითი ლექცია - კონცერტი. პროექტის მიზანი, საქართველოს რეგიონებში კლასიკური მუსიკის ხელმისაწვდომობის უზრუნველყოფა გახლდათ.

2021 წლის 18 აგვისტოს, სიღნაღის მუნიციპალიტეტის მერიამ თურქეთის დელეგაციას უმასპინძლა.სიღნაღის თურქეთის ერთ-ერთ ქალაქს, ორთაჰისარს დაუმეგობრდა. დამეგობრების მემორანდუმს ხელი მოეწერა ბოდბის წმინდა ნინოს მონასტრის ეზოში.

2021 წლის 27 აგვისტოს, სიღნაღის თეატრალური დასი ერთი კვირით გასტროლებზე ესპანეთის ქალაქ ჟირონაში გაემგზავრა, მათ წარმოადგინეს სპექტაკლი გურამ ბათიაშვილის „მოხეტიალე დასი“.

სიღნაღის მუნიციპალიტეტის მერიის კულტურის, განათლების, სპორტისა და ახალგაზრდულ საქმეთა სამსახურიკვლავაც გააგრძელებს ს კულტურის, განათლების, სპორტისა და ახალგაზრდულ საქმეთა სფეროში დაგეგმილი ღონისძიებების განხორციელებას.

ეს გახლდათ ძირითადი ჩამონათვალი დღეის მდგომარეობით .მუნიციპალიტეტში მიმდინარე მოვლენებისა.

იმედი მაქვს, მომავალ წელს უფრო მეტი სიკეთე ექნება სიღნაღის მუნიციპალიტეტს, რისთვისაც ყველა ერთად უნდა დავდგეთ და ვიშრომოთ.

მადლობას გიხდით ყურადღებისთვის და ჯანმრთელობას გისურვებთ.